Nicki Minaj
Onika Tanya Maraj (Saint James, Port-of-Spain, Trinidad i Tobago, 8. prosinca 1982.), poznatija po svom umjetničkom imenu Nicki Minaj, američka je pjevačica i reperica koja je postigla slavu nakon što je potpisala ugovor za Lil Wayneovu diskografsku kuću Young Money Entertainment.

Životopis 
Nicki je po svojim roditeljima podrijetlom Indijka i Afroamerikanka. Do svoje pete godine živjela je sa svojom bakom u Trinidad i Tobagu. Poslije toga se preselila u Queens, New York. Njen otac je bio alkoholičar i ovisnik o drogi. Minaj je rekla da je njen otac jednom htio i ubiti njenu majku podmetanjem požara u kući. Nicki je pohađala osnovnu školu Elizabeth Blackwell Middle School 210 i srednju školu LaGuardia. Na LaGuardii speciliziranoj za glazbu, Nicki je završila dramski program.

Glazbena karijera

2004-2009: Početak karijere i miksani albumi 
Nicki je započela karijeru 2004. godine pjevanjem pratećih vokala i refrene za repere iz New Yorka. U 2008. godini Nicki izdaje svoj drugi mixtape Sucka Free. U srpnju se pojavila i u časopisu XXL dajući kratak pogled života do sada. Kasnije te iste godine na Underground Music Awards proglašena je najboljim ženskim izvođačem godine.

U travnju 2009. godine Nicki izdaje još jedan mixtape Beam Me Up Scotty. Dobila je pozitivne kritike od MTV-a i BET-a. Nakon premijere, njezin mentor Lil Wayne potpisao je da Young Money bude u suradnji s Universal Motown Records. Ona je sudjelovala na debi albumu We Are Young Money koji je objavljen 21. prosinca 2009. godine. Album se prodao u 142.000 primjeraka u prvom tjednu, s kojim su dostigli 9. mjesto na Billboard 200. Njezino repanje se pojavilo na albumu od tri singla. BedRock koji je izdan u studenom 2009. godine i dosegao je 2. mjesto na Billboard Hot 100 i 2. mjesto na Hot R&B/Hip-Hop Songs. Treći singl s albuma je Roger That koji je objavljen u ožujku 2010. godine i dosegao 56. mjesto na Hot 100, 15. mjesto Hot R&B/Hip-Hop Songs i 6. mjesto na Hot Rap Songs.

2009-sadašnjost: Suradnje i debitantski album 
Prije nego što je izdala svoj prvi solo album (osim miksanih albuma), pjeva u 18 pjesama drugih izvođača, uključujući Up Out My Face (Remix) s Mariah Carey, My Chick Bad s Ludacrisom, Lil' Freak s Usher-om, Woohoo s Christinom Aguilerom i Letting Go (Dutty Love) sa Seanom Kingstonom. Zatim u siječnju 2010. godine izdaje još jedan miksani album pod nazivom Barbie World.

Nakon toga Nicki izdaje svoj prvi singl Massive Attack koji je objavljen 13. travnja 2010. godine. Pjesmu pjeva sa Seanom Garrettom, koji je i producirao tu pjesmu zajedno s Alexom Da Kidom. Video spot za singl snimljen je 16. ožujka u pustinji blizu Lancaster-a, Kalifornija s redateljem Hypom Williamsom. Singl nije bio uspješan zauzeo je 22. mjesto na US Bubbling Under Hot 100 Singles chart i 65. mjesto na 
Hot R&B/Hip-Hop Songs chart. Pjesma se nije našla na njenom debitanskom albumu.

Objavila je svoj prvi službeni singl Your Love. Našao se na 14. mjestu na Billboard Hot 100, 7. mjesto na Hot R&B/Hip-Hop Songs chart. Ta pjesma joj je postigla najuspješniji uspeh dosad. Nicki je postala prva ženska izvođačica bez pratnje koja se našla na prvom mjestu liste Rap Songs od 2002. godine. Objavila je preko Twitter-a da će njezin debitantski album Pink Friday biti objavljen 23. studenog 2010. godine. On je iznjedrio 6 singlova. Godine 2011. objavljeno je da ce nastupati na turneji Britney Spears.

Diskografija 

 Pink Friday (2010.)

Nagrade i nominacije 
2008. Underground Music Awards
Female Artist of the Year (Osvojila)

2010. BET Awards
Best Female Hip-Hop Artist (Osvojila)
Best New Artist (Osvojila)
Best Group (Young Money) - (Osvojila)
Best New Artist (Young Money) - (Nominirana)
Viewer's Choice: "BedRock" (Young Money feat. Lloyd) (Nominirana)

2010. Teen Choice Awards
Choice Breakout Artist – Female (Nominirana)

2010. MTV Video Music Awards
Best New Artist: "Massive Attack" (feat. Sean Garrett) (Nominirana)

2010. BET Hip Hop Awards
Rookie of the Year (Osvojila)
Made You Look (Osvojila)
People's Champ (Osvojila)
Hustler of the Year (Nominirana)
Lyricist of the Year (Nominirana)

2010. MOBO Awards
Best International Act (Nominirana) 

2010. Grammy Awards
Najbolja rap izvedba od dua ili grupe za "My Chick Bad" (Ludacris featuring Nicki Minaj) (Nominirana)

Izvori

Vanjske veze 

Službena stranica 
Nicki Minaj na MySpaceu
Nicki Minaj na Twitteru
Nicki Minaj na Internet Movie Databaseu
Nicki Minaj na MTV

Američki hip-hop muzičari
Američke pjevačice